CELEX: E2015P0026
Language: sl
Date: 2015-11-04 00:00:00
Title: Zahtevek za svetovalno mnenje Sodišča Efte, ki ga je dne 4. novembra 2015 vložilo Fürstliches Obergericht v kazenskem postopku zoper A (Zadeva E-26/15)

22.12.2016   
            
            
               SL
            
            
               Uradni list Evropske unije
            
            
               C 480/6
            
         Zahtevek za svetovalno mnenje Sodišča Efte, ki ga je dne 4. novembra 2015 vložilo Fürstliches Obergericht v kazenskem postopku zoper A
   (Zadeva E-26/15)
   (2016/C 480/08)
   Zahtevek za svetovalno mnenje v kazenskem postopku zoper A je Fürstliches Obergericht (knežje višje sodišče) vložilo pri Sodišču Efte z dopisom z dne 4. novembra 2015, ki ga je tajništvo sodišča prejelo 9. novembra 2015, glede naslednjih vprašanj:
   
               1.
            
            
               Ali se mora Direktivo 2005/60/ES Evropskega parlamenta in Sveta z dne 26. oktobra 2005 o preprečevanju uporabe finančnega sistema za pranje denarja in financiranje terorizma razlagati tako, da za „družbe, ki nudijo podjetniške in fiduciarne storitve“ v smislu člena 2(1)(3)(c) in člena 3(7)(b) te direktive, velja dolžnost, da preverijo identiteto stranke, kot je določeno v členu 8(1)(a) ter členu 9(1) in (6) Direktive, izključno v skladu z zakonodajo države članice, v kateri imajo te družbe sedež (in welchem [der Dienstleister für Trusts und Gesellschaften] seinen rechtlichen Sitz hat)?
            
         
               2.
            
            
               Če je odgovor na vprašanje 1 nikalen: Katera merila je treba uporabiti za ugotovitev ali so „družbe, ki nudijo podjetniške in fiduciarne storitve“ dolžne preveriti identiteto stranke, kot je določeno v členu 8(1)(a) ter členu 9(1) in (6) Direktive, v skladu z zakonodajo druge države članice?
            
         
               3.
            
            
               Ali odgovora na vprašanji 1 in 2 veljata tudi, kadar družba, ki se ji nudijo upravne storitve, ni registrirana v državi članici?